section_heading: Osnivanje
paragraph_text: Inicijativa o osnivanju Šahovskog kluba u Sarajevu potekla krajem 1903. godine kada je Zemaljska vlada za Bosnu i Hercegovinu, na zahtjev grupe građana svih nacionalnosti, obavijestila Zajedničko ministarstvo u Beču „o osnivanju šahovskog kluba u Sarajevu“. U izvještaju se navodi podatak da je u Klub upisano 55 članova ljubitelja šahovske igre i uz to 8 stalno prijavljenih gostiju. Društvo je u smislu postojećih propisa u svakom pogledu bilo pod nadzorom i kontrolom vlasti. Statut Šahovskog kluba Sarajevo usvojen je i potvrđen od strane šefa Zemaljske vlade za Bosnu i Hercegovinu, 16. januara 1904. godine. Možemo sasvim jasno reći da je organizovani šahovski život u Bosni i Hercegovini započeo osnivanjem šahovskog kluba „Sarajevo“.